1. **Vakasavasavataki na Wai (Lako Yani 15:22-27)**
   * Kevaka e tiko kei keda na Kalou, ena yaco rawa vakacava vei keda na veika ca? E via vaka tu oya na nodra vakanananu na Isireli ni ra sa takosova oti na Wasa Damudamu.
   * Era vosa kudrukudru ni ra sa gaga na wai, ka kaya, “A cava me keimami gunuva?” (LY 15:24). E rawa ni vakasavasavataka na wai na Kalou ni bera ni ra yaco mai, ia e waraka na kena gauna donu.
   * E kaya talega vei Mosese me veivuke ka cakava na cakacaka, ni kaya vua me viritaka na kau ki wai me vakasavasavataka na wai (Lako Yani 15:25).
   * Na Kalou e vinakati keda meda vakila na nona sa tiko, ka waraka na nona I vakaro, ka cakacaka vata kei Koya.
   * Ke vakayacora o Isireli na gagadre ni Kalou, cakava nona I vakaro, talairawarawa ki na I vunau ka soli vua, ena rawa ni vakadeitaka nona taqomaki mai na veika ca (LY 15:26).
2. **Na madrai mai lomalagi (Lako Yani 16:1-36)**
   * Na via kana lewe ni manumanu sa vu ni nodra vosakudrukudrutaki Mosese kei Eroni ko na Isireli (LY. 16:2-3). Era vosa kudrukudrutaki koya sara ga na Kalou. (Lako Yani 16:8). Na cava na nodra leqa?
     + Era sa guilecava na gauna sa oti
     + Era kauwai ga ena dredre ni gauna era donumaka
     + Era guilecava na gauna yalataki se bera tiko mai
   * Ni oti nodra kana toa ni veikau, na Kalou sa solia ki vei ira na madrai me ra vakani kina ena veisiga yadua… me 40 na yabaki! (LY16:35)
   * E veivakurabuitaki dina na madrai oqo mai lomalagi:
     + E waicala ni katakata na siga (LY. 16:21)
     + E dua ga na kena I vakarau ena lima na siga (LY. 16:16)
     + E vakaruataki ena I ka ono ni siga (Lako Yani16:22)
     + E sega ni lutu ena I kavitu ni siga (LY 16:26)
     + E ulouloa kevaka e maroroi bogi dua (Lako Yani 16:20)
     + Mai na Siga Vakarau ki na Sigatabu e sega ni ca (LY. 16:23-24)
3. **Na Vatu mai Orepi (Lako Yani 17:1-7)**
   * “Sa tiko beka kei keda ko Jiova se segai?” (LY. 17:7). E sega beka ni solia na Kalou vei ira ena veisiga na madrai? E sega beka ni ra raica ni lutu tiko mai lomalagi?
   * E veivakurabuitaki na tawavakabauta ka vakaraitaka ko Isireli. Sa vunauci keda kina ko Paula me da kakua ni bale ki na tawavakabauta vaka oya (Iperiu 3:12).
   * Dina ga ni ra tawavakabauta, o Jisu sa tawasea rua na vatu ka solia tikoga vei ira na wai ena nodra I lakolako. Sai koya “na vatu vakayalo ka muri ira.” (1 Koronica 10:4).
4. **Na liga ka dulaki cake (Lako Yani 17:8-16)**
   * Ena nodra lako yani na tamata, era mai veivala na Amaleki kei ira na Isireli, sa vosa vei Josua ko Mosese me vala ena vukudra, ni cabe cake ko koya kei Eroni kei Uri ki na uluni vanua kei na I titoko ni Kalou (LY. 17:8-10).
   * Na cava e mai veivakla kina na Amaleki? Era sa rogoca na veika sa cakava na kalou mai Ijipita. Ia, era sega ni vakataki ira na vo ni kai Kenani, ni ra sega ni rere. Era beca na Kalou ka saqati koya ka veivala kei ira na Nona tamata, me via vakadinadinataka ni ra kaukauwa cake mai Vua (LY. 17:16).
   * Ena gauna kece e laveta kina ko Mosese nai titoko ni Kalou, era qaqa na Isireli. Ni vakasavuya sobu na ligana, era gumatua na Amaleki (Lako Yani 17:11).
   * Sa kena gauna me wasea na I tavi ni veiqaravi ko ira na I liuliu. Ko Eroni kei Mosese erau sa tokoni Mosese me vukei koya me rawati vakavinaka na cakacaka ni Kalou, ka vakadrukai na meca (LY. 17:12).
5. **Ai vakasala vinaka (Lako Yani 18:1-27)**
   * Ni sa raica ko Jecorona I vakatakilakila ka solia vei Mosese na Kalou sa kauti Sipora kina kei rau na luvena tagane, me raici koya e Orepi (Lako Yani 3:12; 18:1-5).
   * O Jecoro, ka sega ni Isireli, e qarava na Kalou. Ena nona taura nai tukutuku ni veika ka cakava na Kalou mai Ijipita, sa vakavinavina -ka vua na Kalou ka vakacaboisoro vua (Lako Yani 18:8-12).
   * Ena siga ka tarava, ni dikeva oti na nona lewai ira duadua na tamata ko Mosese, sa solia ki vua e dua na I vakasala vuku: me wasea na I tavi (Lako Yani 18:17-23).
   * O Mosese e ciqoma ena yalomalumalumu na vosa ni Kalou ena I vakasala oqo. Koya e rogoci navugona kina ka digitaki ira na tamata e rawa ni qarava na I tavi.
   * Nodra I tovo (Lako Yani 18:21):
     + Rerevaka na Kalou
     + Vosa dina
     + Cata na kocokoco
6. **Na madrai kei na wai ni bula: Jisu**
   * O Paula e kaya ni volai na I talanoa ni Lako Yani me I vakavuvuli ki vei keda, e koto na kena I balebale vakayalo ki na noda bula (1Koronica 10:1-11).
   * Eda vakaroti ena vei I talanoa oqo me da kakua ni daukoco -koco; qaravi matakau; veibutakoci; vakatovolea na Kalou se daukakase.
   * Kena I kuri, O Jisu e vakaibalebaletaka kivei koya na I talanoa ni wai mai na vatu kei na madrai mai lomalagi.
   * Sa I Koya ga ka vakarautaka na wai ni bula, ka vakatakilakila -taka na Yalo Tabu (Jn. 4:14; 7:37-39). Sai koya duaduga ka rawa ni vakaceguya na karamaca ni lomada me rawata na vakacegu, kei na reki.
   * Jisu e kaya ni o koya na madrai dina ka lako sobu mai lomalagi. Na madrai oya na yagona (Joni 6:51).
   * Sai koya na yagona, ka lauvako ena kauveilatai me vakabulai kina ko ira kecega era sa “kania” —öya, mo ciqomi koya me nodra I Vakabula ka veitokani kaya ena veisiga. O Karisito duaduaga e rawa ni vakaotia na noda viakana ka viagunu vakayalo**.**